[{"text_idx": "#000002", "text": "Er gwaethaf y safle canolog, mae\u2019n teimlo fel petai yn y wlad, sy\u2019n ei gwneud yn hawdd anghofio mai dim ond taith fer ar droed ydy canol y ddinas ac mae atyniadau\u2019r Bae o fewn cyrraedd hawdd ar y ffordd neu gyda\u2019r bws dw\u0302r. Nid oes diwedd i\u2019r atyniadau gwych a\u2019r gweithgareddau sydd wrth drothwy eich drws, yn cynnwys Castell Caerdydd, Stadiwm y Mileniwm, Parc Bute, Amgueddfa Genedlaethol Cymru, Dw\u0302r Gwyn Rhyngwladol Caerdydd ac un o ganolfannau siopa gorau\u2019r DU a llawer mwy i\u2019w ddarganfod o fewn taith awr mewn car. Mae beiciau ar gael i\u2019w llogi ar y safle gan Pedal Power, sy\u2019n ffordd wych o fynd o gwmpas a darganfod y ddinas neu fynd ar hyd Taith Taf."}, {"text_idx": "#000003", "text": "Mae 43 llain laswellt ac mae gan bob un ei chyflenwad dw\u0302r ei hun a phwyntiau cysylltu 16 amp trydanol, 40 llain heb drydan a lle ar gyfer 20 carafan yn ogystal a\u0302 phebyll mewn ardaloedd llawr meddal. Mae Camera\u0302u Cylch Cyfyng yn monitro\u2019r safle 24 awr y dydd ac mae dau floc gwasanaeth gyda chawodydd pw\u0302er a thai bach, ac mae cyfleuster teulu arbenigol ar gyfer pobl anabl a larwm panig sy\u2019n cysylltu a\u0302\u2019r warden dyletswydd. Mae cyfleusterau golchi dillad ac ardal golchi llestri ar y safle, siopau yn agos a bars a bwytai yn yr ardal gyfagos oherwydd mai dim ond 1.5km i ffwrdd ydy canol y ddinas. Mae golau da ar y ffordd i\u2019r parc yn y nos ac mae ystafell deulu ar gael (gan Pedal Power) o 9.30am tan 4pm saith diwrnod yr wythnos yn cynnig lluniaeth ysgafn. Mae Parc Carafanau Caerdydd yn eiddo i Gyngor Caerdydd sydd hefyd yn gyfrifol am ei reoli."}, {"text_idx": "#000004", "text": "Rydym ar agor 365 diwrnod y flwyddyn ac yn croesawu ymwelwyr gyda charafannau, cartrefi modur a phebyll"}, {"text_idx": "#000005", "text": "Mae\u2019r prisiau a restrir yn seiliedig ar ddim mwy na 2 oedolyn neu Deulu gyda 2 oedolyn a 2 blentyn\nCyfraddau sengl ar gael ar gais\nCarafa\u0301n Yn gynwysedig yn y pris: Carafa\u0301n + Adlen + Un Cerbyd tynnu yn unig\nCartref Modur Yn gynwysedig yn y pris: Cartref modur yn unig\nRhaid i chi roi gwybod am unrhyw geir a phebyll ychwanegol, a thalu amdanynt, wrth gyrraedd\nRoedd yr holl fanylion yn gywir ar adeg argraffu"}, {"text_idx": "#000007", "text": "Mae\u2019r lleiniau ar gael o 12 canol dydd ar y diwrnod y byddwch yn cyrraedd\nRhowch wybod i\u2019r maes carafannau ymlaen llaw os ydych yn bwriadu cyrraedd ar o\u0302l 6.00pm"}, {"text_idx": "#000008", "text": "Rhaid gadael y lleiniau erbyn 10.30am ar y diwrnod rydych yn bwriadu gadael"}, {"text_idx": "#000009", "text": "Gadewch yr M4 ar gyffordd 32 a dilynwch yr A470 Canol y Ddinas. Pan welwch y castell yn dechrau dod i\u2019r golwg ar y dde, symudwch i\u2019r lo\u0302n dde. Pan yrrwch dros y bont (dros Afon Taf), trowch i\u2019r dde wrth y golau traffig cyntaf ar Heol y Gadeirlan. Wrth y golau traffig nesaf, trowch i\u2019r dde (Sophia Close). Trowch i\u2019r chwith yn y gylchfan a gyrrwch yn syth ymlaen heibio i\u2019r cae criced a bydd y Maes Carafanau ar y chwith. Os ydych yn llywio gyda chymorth lloeren, rhowch god post Cae Clwb Criced Morgannwg - CF11 9XR."}, {"text_idx": "#000010", "text": "Mae\u2019r maes carafanau oddi ar Heol y Gadeirlan, y mae nifer o fysus yn ei gwasanaethu. Gallwch ddefnyddio bysus 24, 33 a 60 i fynd i\u2019r Orsaf Ganolog a busys 25, 32 a 62 i fynd o\u2019r Orsaf Ganolog."}]